Aprilie  **2019**

 **4,55% - rata şomajului înregistrat în evidenţele AJOFM Sălaj în luna martie 2019**

La sfârșitul lunii martie, în evidențele Agenției Județene pentru Ocuparea Forței de Muncă Sălaj erau înregistrați 4679 șomeri (din care 1910 femei), rata șomajului fiind de 4,5%.

Comparativ cu luna precedentă, când rata șomajului a fost de 4,63%, în această lună acest indicator a înregistrat o uşoară scădere de 0,02pp.

Din totalul de 4679 persoane înregistrate în evidențele AJOFM Sălaj, 861 erau beneficiari de indemnizaţie de şomaj, iar 3818 erau șomeri neindemnizați. În ceea ce privește mediul de rezidență, 3761 șomeri provin din mediul rural și 918 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4679 |
| < 25 ani | 677 |
| între 25-29 | 349 |
| între 30-39 | 974 |
| între 40-49 |  1213 |
| între 50-55 | 758 |
| peste 55 ani | 708 |

Șomerii cu studii primare sau fără studii au ponderea cea mai mare în totalul şomerilor înregistraţi în evidenţele AJOFM Sălaj (44%), urmat de cei cu studii gimnaziale (25%), iar 8% au absolvit învăţământ profesional. Șomerii cu nivel de pregătire liceal şi postliceal reprezintă 20% din totalul șomerilor înregistrați, iar cei cu studii superioare sunt 3%.

Structura șomerilor înregistrați pe nivel de ocupabilitate, stabilit prin profilare, se prezintă astfel: 3356 persoane foarte greu ocupabile, 749 greu ocupabile, 369 mediu ocupabile, iar 205 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre. Informaţii detaliate despre structura şomajului la nivelul judeţului Sălaj sunt afişate pe pagina de internet a AJOFM Sălaj la adresa www.salaj.anofm.ro.

 **Agenția Județeană pentru Ocuparea Forței de Muncă Sălaj**